इससे पहले विश्व बैंक ने उल्लेख किया था कि भारत की अर्थव्यवस्था नोटबंदी और जीएसटी (वस्तु एवं सेवा कर) के प्रभावों से उबर आई है। इसके साथ ही उसने 2018 में भारत का विकास दर 7.3 फीसदी रहने का अनुमान जताया है। अंतरराष्ट्रीय मुद्रा कोष (आईएमएफ) ने भी कहा था कि भारत 2018-19 के दौरान सबसे तेजी से आगे बढ़ने वाली अर्थव्यवस्थाओं के रूप में उभरेगा। उसने 2018 में भारत का विकास दर 7.4 फीसदी जबकि 2019 में 7.8 फीसदी रहने का अनुमान जताया है। वहीं, दुनिया की औसत विकास दर के 3.9 फीसदी रहने का अनुमान जताया गया है।